OpenLLM-France/wikimedia huggingface dataset:
# Cwichelm

Cwichelm (mort cap al 636) fou un rei anglosaxó dels gewisse, un poble instal·lat al curs superior del Tàmesi que més tard creà el regne de Wessex. Normalment es compta entre els reis de Wessex.
Cwichelm és esmentat primer a la Crònica anglosaxona el 614: "Enguany Cynegils i Cwichelm lluitaren a Beandun, i mataren dos mil quatre-cents sis gal·lesos."
Beda registra que l'intent d'assassinat del Rei Edwin de Deira, cap al 626, fou ordenat pel rei dels saxons occidentals Cwichelm, i no esmenta Cynegils. El 628 Cynegils i Cwichelm s'enfrontaren al rei Penda a Cirencester. Seria s'esperar que la Crònica informés de la victòria, però no ho esmenta així és probable que Penda fos el vencedor.
El darrer esment de Cwichelm és l'any 636, quan la Crònica recull: "Enguany el Rei Cwichelm va ser batejat a Dorchester, i va morir el mateix any." Cynegils també fou batejat en aquell temps pel Bisbe Birinus, amb Osvald de Northúmbria com el seu padrí. L'entrada final a la Crònica anglosaxona sobre Cwichelm, el 648, estableix que: "Enguany Cenwalh va donar la seva relació Cuthred tres mil pells per Ashdown. Cuthred era el fill de Cwichelm, Cwichelm de Cynegils." Cuthred podria haver sigut un rei vassall de Cynegils i Cenwalh.
La relació de Cwichelm amb Cynegils, i la qüestió de si el Rei Cwichelm era fill de Cynegils és controvertida. L'entrada sobre el principi del 648 fa referència a Cuthred, fill de Cwichelm, fill de Cynegils, l'ús del terme llatí propinquus (relació, parentiu) més que nepos (net, nebot) potser és sorprenent. Barbara Yorke accepta que hi havia un sol Cwichelm, i que era el fill de Cynegils. D.P. Kirby postula que l'evidència és dèbil, confusa, i mostra signes de canvi en la forma en què ho recullen les cròniques. L'evidència que Cwichelm era rei del Gewisse és inassequible, però la qüestió sobre la seva ascendència i relació amb Cynegils és molt menys assequible.

## Notes

* ↑ Possiblement Bindon prop d'Axmouth al Devon, vegeu Morris, J. (1995) The Age of Arthur ISBN 1-84212-477-3 p.307. Beandun també ha estat identificat amb Bampton, Oxfordshire, però manca la prova. Vegeu Victoria County History of Oxfordshire: Bampton and Weald.
* ↑ For a prosopography of Cwichelm in the sources, vegeu Cwichelm 1 a Prosopography of Anglo-Saxon England Arxivat 2018-03-12 a Wayback Machine.
* ↑ Beda, History of the English People, II, 9.
* ↑ Sarah Zaluckyj, Mercia: The Anglo-Saxon Kingdom of Central England, pp. 28 & 102.
* ↑ Barry Cunliffe, Wessex to A.D. 1000 (The Longman Regional History of England), p. 283.
* ↑ Yorke, Kings and Kingdoms of Early Anglo-Saxon England, pp. 133–136 & 143–144; D.P. Kirby, The Earliest English Kings, p. 51ff.
# František Hrubín

František Hrubín (Praga, el 17 de setembre de 1910 - l'1 de març de 1971) va ser un poeta i dramaturg txec. Va fer estudis de filosofia i teologia. A partir de 1934, treballa a la Biblioteca de Praga. Va ser cofundador de la revista infantil Mateřídouška.

## Obra

poemes
* 1933. Zpíváno z dálky
* 1935. Krásná po chudobě
* 1937. Země po polednách
* 1940. Včelí plást
* 1941. Země sudička
* 1943. Říkejte si se mnou
* 1948. Hirošima
* 1957. Proměna
* 1962. Romance pro křídlovku
* 1964. Zlatá reneta
teatre
* 1958. Srpnová neděle
* 1961. Křišťálová noc
literatura infantil
* 1957. Špalíček pohádek
# Montesquiu de Toars

Montesquiu de Toars (en francès Montesquieu-Volvestre) és un municipi francès, situat a la regió d'Occitània, departament de l'Alta Garona.

## Referències

* ↑ «Toponímia occitana». Arxivat de l'original el 2012-03-03. [Consulta: 4 gener 2011].
# Nezahualcóyotl (municipi)

* Aquest article tracta sobre una ciutat de l'estat de Mèxic. Vegeu-ne altres significats a «Nezahualcóyotl».
Nezahualcóyotl és municipi de l'estat de Mèxic, adjacent a la frontera oriental de la Ciutat de Mèxic i és, per tant, una de les poblacions integrants de l'àrea metropolitana de la ciutat de Mèxic. La Ciutat Nezahualcóyotl n'és la localitat més gran —gairebé coextensiva amb el municipi— i la capçalera de govern. Aquest municipi és a la part nord-occidental de l'estat de Mèxic. Limita al nord amb el municipi de Ecatepec de Morelos, al sud amb La Paz, a l'oest amb la ciutat de Mèxic (delegacions Iztacalco, Iztapalapa i Venustiano Carranza) i a l'est amb Texcoco.

## Geografia

La ubicació del municipi és l'est de l'Estat de Mèxic, està conurbat amb la Ciutat de Mèxic i es localitza en les coordenades geogràfiques del meridià de Greenwich latitud nord 19° 21' 36 mínima, 19° 30' 04 màxima, longitud oest 98° 57' 57 mínima, 99° 04' 17 màxima.
El territori del municipi es troba sobre el terreny del que va ser l'antic llac de Texcoco, no té elevacions considerables i la seva topografia és gairebé una planada en la seva totalitat.

## Història

La ciutat es fundà al començament del segle xx, sobre el dessecament del llac de Texcoco. La manca d'infraestructures propicià les condicions insalubres del municipi, per la qual cosa el govern intervingué el 1958, i el 1963 conformà el municipi de Nezahualcóyotl. La població va créixer exponencialment, a causa de la seva proximitat amb la ciutat de Mèxic. Es conformà com a centre manufacturer de l'estat de Mèxic i suburbi industrial i residencial—majoritàriament de renda baixa—de l'àrea metropolitana de la ciutat de Mèxic.

## Política i govern
### Alcaldes

* Luis Sánchez Jiménez (2003-2006)
* Víctor Manuel Bautista López (2006-2009)
* Edgar Cesáreo Navarro Sánchez (2009-2012)
* Juan Manuel Zepeda Hernández (2012-2015)
* Juan Hugo de la Rosa García (2016-)

## Vegeu també

* Municipis de l'estat de Mèxic

## Referències

* 1 2 Monografia municipal de Nezahualcóyotl Arxivat 2016-04-13 a Wayback Machine. (castellà)

## Enllaços externs

* «Nezahualcóyotl (municipi)». Gran Enciclopèdia Catalana. Barcelona: Grup Enciclopèdia Catalana.
* Ajuntament del municipi de Nezahualcóyotl, en castellà
# Murri

«Murri o Murree» té aquests significats:
* Murri, bergant, brivall, danyós.
* Murri (ètnia), poble aborigen australià.
* Muntanyes Murree, muntanyes del Panjab (Pakistan) al tahsil de Murree
* Tehsil de Murree, al districte de Rawalpindi.
* Murree (poble), Union council del tehsil de Murree.
Viccionari
# Cúmul de l'Ànec Salvatge

Messier 11 o el cúmul de l'ànec salvatge (M11, NGC 6705) és un cúmul obert visible a la constel·lació de l'Escut. Va ser descobert per Gottfried Kirch el 1681. Charles Messier el va incloure en el seu catàleg en 1764.
La seva magnitud conjunta en banda B (filtre blau) és igual a la 6,32, la seva magnitud en banda V (filtre verd) és igual a la 5,80. De la seva velocitat radial, 29,49 km/s, es dedueix que s'allunya a la Terra a més 106.160 km/h: aquesta velocitat és originada per la combinació del seu moviment orbital al voltant del nucli de la Via Làctia, a més de la velocitat pròpia del Sol i de la Terra. Situat visualment sobre la franja lluminosa de la Via Làctia, en un fons estel·lar molt ric, està format per estrelles calentes blaves i blanques, encara que no falten algunes components groguenques o ataronjades. Es tracta d'un dels cúmuls oberts més rics i compactes, que conté unes 2.900 estrelles. La seva edat estimada és de 200 milions d'anys. El nom d'ànec salvatge ve donat pel fet que les estrelles més brillants formen un triangle que podria representar un ànec volant.
És resoluble amb un petit telescopi amb 40-50 augments, entre els seus components es troben algunes estrelles variables:
* Kustner 263: astre ataronjat pertanyent al tipus binària espectroscòpica; magnitud en banda B igual a la 12,64, magnitud en banda V igual a la 11,39, tipus espectral G8II-III.
* Kustner 488: astre groguenc pertanyent al tipus "binària espectroscòpica"; magnitud en banda B igual a la 12,30, magnitud en banda V igual a la 11,36.
* Kustner 545: astre blavós, magnitud en banda B igual a la 11,95, magnitud en banda V igual a la 12,66.
Totes elles poden ser capturades per aficionats dotats amb telescopis mitjans (150-200 mm d'obertura) equipats amb una càmera CCD.

## Referències

* ↑ «Messier 11». [Consulta: 18 juliol 2017].
* ↑ Ralf-Dieter Scholz «Astrophysical parameters of Galactic open clusters» (en anglès). Astronomy and Astrophysics, 3, 18-07-2005, pàg. 1163–1173. DOI: 10.1051/0004-6361:20042523.
* ↑ Afirmat a: SIMBAD.
* 1 2 Marcelo Assafin «Proper motions of the optically visible open clusters based on the UCAC4 catalog» (en anglès). Astronomy and Astrophysics, 2014, pàg. 79–79. DOI: 10.1051/0004-6361/201323226.
* ↑ Andrea Kunder «A RAVE investigation on Galactic open clusters» (en anglès). Astronomy and Astrophysics, 01-04-2017, pàg. 106–106. DOI: 10.1051/0004-6361/201630012.
* 1 2 «The orbits of open clusters in the Galaxy» (en anglès). Monthly Notices of the Royal Astronomical Society, 4, 11-11-2009, pàg. 2146–2164. DOI: 10.1111/J.1365-2966.2009.15416.X.
* ↑ Veronica Roccatagliata «The Gaia-ESO Survey: The N/O abundance ratio in the Milky Way» (en anglès). Astronomy and Astrophysics, 01-10-2018, pàg. 102–102. DOI: 10.1051/0004-6361/201833224.

## Enllaços externs

* Messier 11, pàgines Messier SEDS (anglès)
* Dades astronòmiques i bibliografia de M11 (anglès)
# František Häckel

František Häckel fou un esquiador de fons txecoslovac que va competir durant la dècada de 1920.
El seu principal èxit esportiu fou la medalla de plata en la cursa dels 50 quilòmetres al Campionat del Món d'esquí nòrdic de 1925.

## Referències

* ↑ František Häckel a Federació Internacional d'esquí
# Stillingia sylvatica

Stillingia sylvatica (en anglès: Queen's delight) és una espècie de planta dins la família Euphorbiaceae, és una planta nativa de l'Amèrica del Nord tropical i temperada càlida.
A Espanya aquesta planta es troba dins la llista de plantes de venda regulada.
Stillingia sylvatica és una planta perenne que normalment perd les seves fulles basals al l'hivern, floreix a principi d'estiu.

## Ús

Stillingia sylvatica wera usada pels amerindis, especialment els Creek, contra la sífilis i com catàrtic, diürètic, laxant i emètic. A grans dosis causa vòmits i diarrea.

## Referències

* ↑ wildflowers
* ↑ Native American Ethnobotany
# Mussolet rovellat

El mussolet rovellat (Glaucidium brasilianum) és una espècie d'ocell de la família dels estrígids (Strigidae). Habita selva, bosc i matolls des del sud d'Arizona, Sonora, Chihuahua i Nuevo León, cap al sud, a través d'Amèrica Central i del Sud, per l'est dels Andes a tot l'ample del continent fins a l'Uruguai i el nord de l'Argentina. El seu estat de conservació es considera de risc mínim.

## Referències

* ↑ «Mussolet rovellat». Cercaterm. TERMCAT, Centre de Terminologia. Rev. 4 febrer 2023 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 253. ISBN 978-84-16728-37-4.
* ↑ BirdLife International. «Ferruginous Pygmy-owl. Glaucidium brasilianum» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2022. [Consulta: 29 gener 2023].
# Juan Antonio Mon y Velarde

Juan Antonio Mon y Velarde Pardo y Cienfuegos (Samartín d'Ozcos, juliol de 1747 - Cadis, maig de 1791) fou oïdor de la Reial Audiència de Santafé de Bogotà, visitador reial de la província d'Antioquia al virregnat de Nova Granada i president de la Reial Audiència de Quito.

## Biografia

Juan Antonio Mon y Velarde Pardo y Cienfuegos va néixer en el Palau de Mon, situat a Samartín d'Ozcos una localitat del principat d'Astúries, en l'any de 1747. Va ser oïdor de la Reial Audiència de Santafé de Bogotà, capital del virregnat, des 1781. Poc després, en 1784, va ser nomenat per l'arquebisbe i virrei de Nova Granada, Antonio Caballero i Góngora, jutge visitador de la província d'Antioquia amb funcions de corregidor.
Va impulsar la colonització de terres despoblades mitjançant la promoció de l'agricultura, la mineria, el desenvolupament de vies de comunicació i la legalització de les terres ocupades per camperols, la qual cosa li va ocasionar molts problemes amb els grans terratinents. Va emprendre diverses obres públiques a les ciutats i pobles d'Antioquia i a Medellín. Pel treball dut a terme des del seu càrrec és recordat com el «Regenerador d'Antioquia».
El 1790 és nomenat president de la Reial Audiència de Quito, però poc després torna a Espanya, on mor el maig de 1791, a Cadis.

## Referències

* ↑ Pardo Umaña, Camilo. Tiempos viejos. Bogotá: Santafé, 1950, p. 258. OCLC 11409631.
* ↑ Rodríguez Mira, Pedro. Significado histórico del nombre de algunas calles y carreras de la ciudad de Medellín. Medellín: Instituto Tecnológico Metropolitano, 2004, p. 52-53. ISBN 9589677789. OCLC 62090968.
# Museu Macedoni d'Art Contemporani

El Museu Macedoni d'Art Contemporani és un dels tres museus d'art contemporani de Tessalònica, Macedònia Central, Grècia.

## Història

El Museu Macedoni d'Art Contemporani de Tessalònica va ser fundat el 1979 per un grup de ciutadans visionaris de Tessalònica. En una conversa entre Maro Lagia i Alexandros Iolas, després que aquest havia mostrat un gran interès pels danys infligits als monuments de Tessalònica pel catastròfic terratrèmol de 1978, Maro Lagia va proposar la creació d'un centre d'art contemporani a Tessalònica. La resposta de Iola va ser immediata - «Oh sí, hi ha hospitals i orfenats, un centre d'art contemporani, això és exactament el que necessita Tessalònica.» Alexandros Iolas va donar 47 obres de la seva col·lecció com un nucli al voltant del qual es va construir el Museu Macedoni d'Art Contemporani d'aquesta ciutat.
El Consell d'Administració del MMAC va decidir honrar-ho donant el seu nom a la nova ala de tres plantes del Museu i dedicar-li el catàleg de la col·lecció permanent, que ara compta amb més d'un miler d'obres entre pintures, escultures, instal·lacions, gravats, fotografies, amb l'esperança que el museu continuarà sent independent, poc convencional i de ment oberta, que es regeix pels mateixos principis que caracteritzen el mateix Iolas.
El gest d'Alexandros Iolas, primer gran benefactor del Museu, va trobar els seus seguidors. Col·leccionistes ben coneguts, incloent Magda Kotzia, Franz Geiger, Alexandros i Dorothea Xydis, Giorgos Apergis i Dimitris Meïmaroglou, i amb ells una gran quantitat d'artistes, continuen oferint col·leccions i treballs individuals, i la col·lecció del museu segueix en constant expansió. Les qualitats formals i conceptuals del seu treball aconsegueixen establir una relació dialèctica amb els joves estudiants a través de programes educatius del museu. Per tant, el missatge artístic és transportat als joves promovent el seu coneixement cultural.

## La col·lecció permanent

Ara com ara la col·lecció permanent del MMAC comprèn 2.000 obres d'artistes grecs i estrangers, que està sent constantment augmentada per donacions de col·leccionistes, artistes, galeristes i particulars.
A més a més de l'exposició permanent, el MMAC ha organitzat més de 100 exposicions d'obres d'artistes grecs i estrangers: retrospectives de l'obra de Giannis Tsarukhis, Fótios Kóndoglu, Nikos Hatzikiriakos-Guikas, Alekos Fasianós, Anguélika Korovesi, Spirópulos, Pavlos, Dennis Oppenheim i Andy Warhol s'han celebrat per primera vegada a Grècia, i d'altres exposicions s'han dedicat a les obres de Fluxus, Robert i Sonia Delaunay, Robert Matta, Viallat, Joseph Beuys, Uecker, David Hockney, Max Ernst, Ernst Barlach, Max Beckmann, Varotsos, Takis, Papadimitriü, Stephen Antonakos i molts altres artistes. El MMAC ha publicat més de cinquanta catàlegs bilingües per acompanyar exposicions individuals i col·lectives.
* Niki de Saint Phalle, Adam
* Bouteas, 4 dimensions
* Zouni, Red column
* Dennis Oppenheim, Explosions
# Cros Popular de Sants

El Cros Popular de Sants Memorial Eugeni Giralt és una cursa popular celebrada al barri de Sants de Barcelona.
La cursa és de les més antigues i arrelades de la ciutat de Barcelona. S'inspira en el Gran Premi de Sants, una cursa organitzada per l'Ateneu Enciclopèdic Sempre Avant, que es va celebrar el 1934 i 1935. La tradició es va recuperar a la transició, l'any 1978. L'any 1996 va prendre la seva denominació actual com a memorial a Eugeni Giralt, un dels impulsors de la seva recuperació.
L'organització està formada per la majoria d'associacions del districte, on s'inclouen entitats tan diverses com els paradistes dels mercats, grups de cultura popular o les comissions de les festes de Sants. Quant als participants, el primer any hi va haver 160 corredors, nombre que han anat creixent amb el pas dels anys; de fet, el 1982 ja havia assolit els 2000 participants.
Té com a escenaris els barris de Sants-Badal, Sants i Hostafrancs. Amb els anys s'han incorporat curses infantils, el Petit Cros (fins a 6 anys), la Centpeus (menors de 14 anys) i la Cros Especial, adreçada a corredors amb discapacitat intel·lectual. Des de 2009 també va acompanyat del concurs FotoCros, on es premia la millor fotografia de la cursa.
El 2020, a proposta del districte de Sants-Montjuïc i la mestra i escriptora Júlia Costa, va rebre la Medalla d'Honor de Barcelona.

## Referències

* ↑ «Cros popular de Sants». TimeOut. [Consulta: 24 gener 2021].
* 1 2 3 «El Cros Popular de Sants, Medalla d'Honor de la ciutat». Línia Sants, 19-05-2020.
* 1 2 3 Feliu, Anna; Marfil, Glòria «El Cros Popular de Sants, Medalla d'Honor de Barcelona 2020». Betevé, 20-10-2020.
* ↑ «El Cros popular de Sants compleix 35 anys». Ara, 08-11-2013.

## Enllaços externs

* Pàgina oficial del Cros Popular de Sants
* Giralt, Agus «El Cros que no ha sigut mai un cros». El 3. Portal de notícies de Sants-Montjuïc, 30-09-2014.
# Amoron'i Mania

Amoron'i Mania és una regió situada al centre de Madagascar que limita al nord amb la regió de Vakinankaratra, al nord-est amb Atsinanana, al sud-est amb Vatovavy-Fitovinany, al sud amb Haute Matsiatra, al sud-oest amb Atsimo-Andrefana i a l'oest amb Menabe, cobrint una àrea de 16.141 km².
La seva capital és Ambositra, i la població estimada el 2014 era de 734.413 habitants.

## Divisions administratives

La regió d'Amoron'i Mania es divideix en quatre districtes, que alhora es subdivideixen en 53 comunes.
* Districte d'Ambatofinandrahana
* Districte d'Ambositra
* Districte de Fandriana
* Districte de Manandriana

## Referències

* 1 2 Ralison, Eliane; Goossens, Frans. «Madagascar: Profil des marchés pour les évaluations d'urgence de la sécurité alimentaire» (PDF) (en francès). Programme Alimentaire Mondial, Service de l'Evaluation des besoins d'urgence (ODAN). Arxivat de l'original el 2007-09-26. [Consulta: 24 febrer 2008].
# Novoilínovka

Novoilínovka (en rus: Новоильиновка) és un poble del krai de Khabàrovsk, a Rússia, que el 2018 tenia 52 habitants. Pertany al districte rural de Komsomolsk na Amure.

## Referències

* ↑ «Бельговское сельское поселение - Поселения - О районе - Официальный сайт администрации Комсомольского муниципального района». raion-kms.khabkrai.ru. Arxivat de l'original el 2019-03-22. [Consulta: 22 març 2019].
# Juan Barcia Caballero

Juan Barcia Caballero (Santiago de Compostel·la, 1852 - 1926) fou un metge i escriptor en gallec i castellà. Va estudiar medicina a Santiago i Madrid i va ser catedràtic a les universitats de Granada i Santiago de Compostel·la, així com director de l'Hospital de San Roque i del Manicomi de Conxo a Santiago. D'ideologia regionalista va participar en la constitució de l'Associació Regionalista Gallega.

## Obres

* La cuestión palpitante. Cartas amistosas a la Sra. Dª Emilia Pardo Bazán (1881)
* Mesa revuelta. Ensayos literarios (1883, bilingüe gallec-castellà)
* Rimas (1891, poesia, en gallec)
* Dos almas (1907, novel·la, en col·laboració amb el seu fill Juan Barcia Eleizegui)
* El señor Nin (1922, novel·la, en col·laboració amb el seu fill Juan Barcia Eleizegui)
# Frederic Guillem II de Saxònia Altenburg

Frederic Guillem II de Saxònia Altenburg (en alemany Friedrich Wilhelm II von Sachsen-Altenburg) va néixer a Weimar (Alemanya) el 12 de febrer de 1603 i va morir a Altenburg el 22 d'abril de 1669. Era un noble alemany de la branca ernestina de la Casa de Wettin, el sisè fill del duc Frederic Guillem I de Saxònia-Weimar (1562-1602) i de la seva segona dona, la comtessa Anna Maria de Baviera-Neuburg (1575-1643).
El seu pare va morir abans que ell nasqués. El ducat de Saxònia-Altenburg fou heretat conjuntament amb els seus germans Joan Felip, Frederic i Joan Guillem, exercint com a regent l'elector de Saxònia. També amb els seus germans va anar a fer els estudis superiors a la Universitat de Leipzig, i amb Frederic Guillem completà la seva formació viatjant per Itàlia, Anglaterra, Holanda, França i Hongria.
Va iniciar la seva carrera militar, sota les ordres del seu germà Joan Guillem i va participar en la batalla de Leipzig. Dos anys més tard es va convertir en coronel i en comandant de les tropes saxones. El 1639 va deixar la carrera militar en esdevenir duc sobirà de Saxònia-Altenburg. Després de la Guerra dels Trenta Anys, el país estava completament devastat, i Frederic Guillem es va concentrar en una política de reconstrucció.
Després de la mort del duc Joan Ernest de Saxònia-Eisenach el 1640, Frederic Guillem va rebre els dominis de Coburg, Hildburghausen, Römhild, Sonnenberg, Mönchröden, Gestungshausen Rodach, Neustadt, i el monestir de Schalkau Sonnenfeld. El 1660 va adquirir una part de l'antic comtat de Henneberg a Meiningen, Themar i Behrungen.
El 1664 Frederic Guillem va fer construir a Hummelshain un pavelló de caça. I l'any següent va fer construir per a la seva dona un palau propi a Altenburg, el Magdalenenstift.

## Matrimoni i fills

El 18 de setembre de 1638 es va casar a Altenburg amb Elisabet Sofia de Brandenburg (1616-1650), filla de Cristià Guillem de Brandenburg. El matrimoni no va tenir fills.
L'11 d'octubre de 1652, es va casar de nou amb Magdalena Sibil·la de Saxònia (1617-1668), filla de l'elector Joan Jordi I (1585-1656) i de Magdalena Sibil·la de Prússia (1586-1659). D'aquest segon matrimoni en nasqueren:
* Cristià (1654-1663).
* Joana Magdalena (1656-1686) casada amb el duc Joan Adolf I de Saxònia-Weissenfels (1649-1697);
* Frederic Guillem (1657-1672).

## Bibliografia

* August Beck: Friedrich Wilhelm II. (Herzog von Sachsen-Altenburg). A: Allgemeine Deutsche Biographie (ADB). Band 7, Duncker & Humblot, Leipzig 1877, S. 792–794.

## Enllaços externs

* Magister Samuel Haberland über Friedrich Wilhelm II. (alemany)